Jaak Prints

Jaak Prints (2003. aastani Jaak Teppart; sündinud 7. mail 1981 Tallinnas) on eesti teatri- ja sporditegelane ning teatriõppejõud.

2024. aasta sügisest on ta Von Krahli Teatri tegevjuht.Karmen Rebane, Reet Weidebaum. Von Krahli teatri uued juhid on Jaak Prints ja Juhan Ulfsak ERR Kultuur, 11.09.2024.

 Haridus 
Ta on lõpetanud 1999. aastal Tallinna Inglise Kolledži ja õppinud lühikest aega Tartu Ülikoolis eesti filoloogiat. 2000. aastast õppis ta Eesti Muusikaakadeemia Kõrgemas Lavakunstikoolis (Ingo Normeti juhendataval kursusel), mille lõpetas 2004. aastal (21. lend).

Aastatel 2013–2014 täiendas ta end Peterburi Riiklikus Teatriakadeemias Lev Erenburgi käe all. Soovis seal spetsialiseeruda lavastajaõppele, kuid seda eriala ei avatud ja ta õppis lühikest aega näitleja erialal.Margus Mikomägi. Jaak Prints: ma olin nemad Teatritasku, 29.12.2017.

 Töökäik 
Aastatel 2004–2005 töötas Prints näitlejana teatris Vanemuine ja 2005–2012 teatris NO99.

Sel perioodil mängis ta ka mitmes filmis ja telesarjas; üks tema tuntumaid rolle oli sotsiaalse sidususe ministri nõunik ETV telesarjas "Riigimehed" (2010). Ta oli teatri NO99 vaimukate videoloengute sarja "Valimiskool" esitaja (2010)NO99 Valimiskool ehk kuidas tüssatakse valijaid. Esimene õppetund Eesti Ekspress, 22.01.2011. ja telesarja "Tähed jääl" (2012, Kanal 2) kaassaatejuht.

Aastatel 2013–2016 võttis Prints igapäevasest teatritööst puhkust, et keskenduda poliitilise monolavastuse "Kodumaa karjed" (2015, NO99) ettevalmistamisele ja esitamisele, millest sai üks tema jõulisemaid näitlejatöid,Erle Loonurm. Arvustus: "Kodumaa karjed" viib vaataja rännakule viimase 25 aasta emotsionaalselt tähtsatesse hetkedesse ERR Kultuur, 03.03.2015. ning töötas Tallinna jalgpalliklubi FC Flora tegevjuhina. 2015. aastal mängis ta ka külalisnäitlejana Hamburgi Thalia teatris.

Jaak Prints õpetas aastatel 2004–2005 Tartu Ülikooli tõlkekeskuses avalikku esinemist ja alates 2005. aastast Nukuteatri Noortestuudios näitekunsti.

Aastatel 2018–2021 juhatas ta peakoordinaatorina Eesti Muusika- ja Teatriakadeemia lavakunstikooli.Heili Sibrits. Lavakooli tööd juhib Jaak Prints Postimees Kultuur, 11.09.2018. 2020–2024 oli ta koos Külli Teetammega lavakunstikooli 31. lennu juhendaja ja õpetas vanemlektorina näitlejatööd.Lennud Eesti Lavastuste Andmebaas. Vaadatud 22.09.2024.

21. septembril 2017 Riigikogus toimunud arutelul "Eesti demokraatia ohud ja väljakutsed", kus kaasettekandjad olid Euroopa Parlamendi liige professor Marju Lauristin ja Riigikogu liige Toomas Jürgenstein, pidas näitleja Jaak Prints tähelepanuväärse kõne "Me ei pea kartma".Riigikogus olid arutusel demokraatiaga seotud aspektid Riigikogu koduleht. Istungi ülevaated, 21.09.2017.

Ta on olnud järgmiste tähtürituste lavastaja:
 2017 – Eesti Vabariigi aastapäevakontsert (kunstiline juht ja lavastaja)Vabariigi aastapäeva kontserdi lavastab tänavu Jaak Prints Delfi, 13.01.2017.;
 2018 – festivali Jazzkaar žanriülene suurteos, kontsertlavastus "Saja lugu" (originaalmuusika autor Erki Pärnoja)ETV saade "Saja lugu. Kuidas portreteerida eestlast?" ERR Arhiiv, 01.05.2018. ja
 2023 – Eesti Kultuurkapitali aastapreemiate auhinnatseremoonia Viimsi Artiumis.Vaata uuesti: kultuurkapitali aastapreemiate auhinnatseremoonia Artiumis ERR Kultuur, 09.02.2023.

2024. aasta sügisest on ta Von Krahli Teatri tegevjuht. Ühtlasi on ta alates 2023. aastast Eesti Draamateatri rollilepinguga näitleja.Jaak Prints Eesti Teatri Agentuuri kodulehel. Vaadatud 22.09.2024.

 Looming 
 Näitlejana teatris 

 Lavastajana teatris 
 2005 – "Jean D'Arc tuleriidal" (dramaatiline oratoorium, Vanemuise ja Eesti Kontserdi koostöö)
 2007 – "Karaoke" (Eesti Nuku- ja Noorsooteatri noortestuudio)
 2009 – "Kuus reisijat" (NO99 / Eesti Nuku- ja Noorsooteatri noortestuudio)
 2022 – "Tiit Pagu" (EMTA lavakunstikooli 31. lennu diplomilavastus Tallinna Linnateatris)Lavakunstikooli tudengid esitavad Raadioteatris 1930. aastate lööklaule ERR Kultuur, 22.02.2024.
 2024 – "Kindlates kätes. Missa Reformierakonnast" (Von Krahli teatri ja Delfi Meedia koostöö)Sügisel jõuab vaatajate ette Jaak Printsi lavastus Reformierakonnast ERR Kultuur, 10.05.2024.

 Filminäitlejana 
 "Mis iganes, Aleksander!" (2007) – Aleksander
 "Soovide puu" (2008)
 "Riigimehed" (2010, telesari) – nõunik
 "Päikese poole" (2011, telesari) – Andres
 "1944" (2015) – Richard Pastak
 "Vehkleja" (2015) – õppealajuhataja
 "Supilinna Salaselts" (2015) – politseinik Kuul
 "Mehetapja/Süütu/Vari" (2017) – Timo
 "Sa pole üksi" (2024) – Gestapo ametnik

 Tunnustus 
 2007 – festivali Balti Teatrisügis parima kõrvalosatäitja auhind (osa eest lavastuses "ГЭП")
 2016 – Eesti Teatriliidu meespeaosatäitja auhind
 2021 – Valgetähe IV klassi teenetemärk

 Isiklikku 
Jaak Printsi vanemad on näitlejad Sulev Teppart ja Anu Lamp. Ka tema noorem vend Tõnn Lamp on näitleja.

 Viited 

 Välislingid 
 Aigi Viira. "Teatritudeng Jaak Teppart võttis uue perekonnanime – Prints" SL Õhtuleht, 14. oktoober 2003
 Verni Leivak. "Meeskonnakaaslane Jaak Prints" Postimees, 6. detsember 2010
 Kaarel Täll. "FC Flora uueks tegevjuhiks sai näitleja Jaak Prints" Postimees, 8. mai 2012
 Ursula Nõu. "Jaak Prints: ju ma põlen kõrgema leegiga. Kauaks tahti jätkub, ei tea" Eesti Päevaleht / LP, 22. august 2015
 Jaak Prints parlamendile: Me ei pea kartma Jaak Printsi kõne (täielik tekst) olulise tähtsusega riikliku küsimuse "Eesti demokraatia ohud ja väljakutsed" arutelul Riigikogus 21. septembril 2017
 Margus Mikomägi. Jaak Prints: ma olin nemad Teatritasku, 29. detsember 2017
 ETV saade "Plekktrumm. Jaak Prints" ERR Arhiiv, 17. oktoober 2022
 Karin Allik. Õhkpadi, millelt lendu tõusta (Jaak Printsi kui teatripedagoogi mõtteid). Sirp, 11. november 2022
 Klassikaraadio saade "Külaline". Saatekülalised on lavakunstikooli tudengid ja kursuse juht Jaak Prints Klassikaraadio/ERR, 13. november 2023
 Vilja Kiisler. Jaak Prints: vahepeal olen küll mõtelnud hinge tõmmata, aga... Eesti Päevaleht / LP, 13. september 2024

Kategooria:Eesti näitlejad
Kategooria:Eesti sporditegelased
Kategooria:Eesti lavastajad
Kategooria:Eesti teatritegelased
Kategooria:Eesti pedagoogid
Kategooria:Eesti Muusika- ja Teatriakadeemia vilistlased
Kategooria:Valgetähe IV klassi teenetemärgi kavalerid
Kategooria:Sündinud 1981